Tämä maa tuoksuu jäähyväisiltä

Omistettu Ensio Kettusen muistolle
suurelle hiljaisuudelle

kumartavat puutkin,

määrätön, salainen lakkasuo

korppien korpi,

hämärän mykät vaarat,

kimmelpintaiset veet.

//

Vaienneet kanteleet;

soikaa!

virsi poistuneille

//

Tämä maa tuoksuu jäähyväisiltä;

pihatieltä vaienneilta askelilta.

pimenevältä pihalta,

kypsältä omenalta,

syksyyn muuttavalta metsältä.

Joltakin tutulta,

jota aiemmin ei tiennyt kaivata.

//

Tämä maa tuoksuu jäähyväisiltä:

paikan jättäneen lämmöltä,

poistuneilta ääniltä
lähteneiltä rakkailta.

Maa itkee askelten perään,

poistuivat liian varhain,

ilmaan astuen,

tyhjän jälkeensä jättäen.

Pitkään pidetty, irti päästetty, paljon rakastettu.

//

Tämä maa tuntee menetyksen nimen.

on valutettu niin monta ikävän itkua,

että sen luonto on nyt kaivata.

Kuura aina ilmassa

jopa kesän portilla.

Syksyllä kasvot sen tunnistan:

se on ne hiljaiset kadut,

autiot kylät

huulille sammuvat laulut

sydämeen pesään tehnyt suru

//

Mutta maa ei koskaan hylkää.

Ei se täyty lähtijöistä, vaan

kaipaajista,

rakastetuista,

monen polven laulajista.

Se maa osaa rakastaa

poistunutta kaivataan.

Tämä maa tuoksuu jäähyväisiltä

kotiinpaluulta

jälleennäkemisiltä

sillä tämä maa

ei ole hyvästien maa

ja siksi siihen palaan

